ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno: 				Žaneta 
Priezvisko:			CSÁDEROVÁ                            	  Titul: Mgr., PhD.
Funkcia:			riaditeľ 
Znalosť jazykov:		anglický, ruský
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno: 				Slavomír 
Priezvisko:			ŠIROKAY 			  	              Titul: Bc.
Funkcia:			programový manažér  
Znalosť jazykov:		anglický
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Seibersdorf
Termín:			17. február 2015
Prijímajúca organizácia:      SEIBERSDORF LABORATORIES, GmbH, Austria
Adresa:			A-2444 Seibersdorf, Austria

Účel cesty:	BILATERÁLNE EXPERTNÉ STRETNUTIE
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	17. február 2015/ 13:30 hod. - 14:20 bilaterálne stretnutie so zástupcami LAB Seibersdorf  

Navštívená organizácia:	SEIBERSDORF LABORATORIES, GmbH. 

Kontaktované osoby:	-  riaditeľ laboratória, pán Dr. Günter Gmeiner a jeho realizačný tím 

4.	PRIEBEH ROKOVANÍ

Zahraničná  pracovná cesta  sa  uskutočnila na báze bilaterálnej spolupráce so SEIBERSDORF LABORATORIES /Doping Control Laboratory Seibersdorf /, antidopingového laboratória akreditovaného Svetovou antidopingovou agentúrou. Toto laboratórium je analytické pracovisko, ktoré je kľúčovým laboratórium pre spoluprácu ADA SR v oblasti analytiky a explanácie výsledkov odobratých vzoriek dopingovej kontroly. Laboratórium s platnosťou od 1.1. 2015 stanovilo nový cenník analytických výkonov, ktorý bude zverejnený na WEB stránke ADA SR. Od roku 2013 sa cena analýz nemenila, pre ADA SR bola dohodnutá cena analýzy súťažného testu /IC/ 180 EUR s DPH a cena analýzy mimosúťažného testu /OOC/ 126 EUR s DPH. Upravenie nového cenníka pre rok 2015 znamená cenový nárast oproti roku 2014 pri analýzach počas súťažného testovania o 6,3 % a pri analýzach mimosúťažného testovania o 12,5 %. Aktuálna cena analýzy IC je 192 EUR s DPH a cena analýzy OOC je 144 EUR s DPH.  Ceny ostatných výkonov v analytike zakázaných látok je možné obdržať po vyžiadaní prostredníctvom ADA SR. Pre rok 2015 má ADA SR v pláne vykonať 450 dopingových kontrol. Od riaditeľa laboratória p. Dr. Gmeinera  sme obdržali technický dokument WADA pre špeciálne analýzy týkajúce sa erytropoetínu a rastového hormónu, v minimálnom počte, ktoré majú byť odporúčané jednotlivým olympijským aj neolympijským športom a disciplínam. Postupne budeme mať v pláne informovať jednotlivé športové zväzy o týchto odporúčaniach. Uvedené skutočnosti by mali dopad na zvýšenie cien jednotlivých analýz a bola by potreba upraviť rozpočet, týkajúci sa Kontraktu uzatvoreného medzi Ministerstvom školstva, vedy, výskumu a športu Slovenskej republiky a Antidopingovou agentúrou Slovenskej republiky na zabezpečenie úloh v roku 2016 ČL. IV. Predmet kontraktu bod 4. 	Organizácia dopingových kontrol a rozhodovanie vo veciach týkajúcich sa dopingových kontrol. 

5.	PRÍNOS 

	Poznatky z pracovného stretnutia predstavujú progresívnu a vysoko efektívnu koordinačnú, informačnú a dokumentačnú bázu pre rozvoj vzdelávacieho a antidopingového programu ADA SR.  Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácii antidopingových opatrení.
		Koordinácia a nastavenie postupov pri zabezpečovaní analytiky testov dopingovej kontroly  je vysoko progresívna a nezameniteľná forma efektívnej spolupráce medzi laboratóriom a národnými antidopingovými organizáciami. 

6.	   ODPORÚČANÉ ZÁVERY

ZÁVERY A RELEVANTNÉ ODPORÚČANIA

ADA SR vykonáva svoju činnosť v oblasti dopingovej kontroly v súlade s celosvetovo platnými pravidlami a v priamej spolupráci  a koordinácii s Antidopingovým laboratóriom v Seibersdorfe. V tomto zmysle bude nadväzne:   

-	koordinovať zavádzanie nových pravidiel súvisiacich s Kódexom 2015 a najnovších vývojových postupov v antidopingovej analytike a explanácii analytických výsledkov testov dopingovej kontroly,
-	zabezpečovať transfer dostupných výsledkov laboratórnej analytickej činnosti do bežnej antidopingovej praxe,
-	iniciovať zmenu ohľadom odporúčaní vykonávania špeciálnych analýz  podľa technického dokumentu WADA. 

7.	    ZOZNAM OBDRŽANEJ DOKUMENTÁCIE

1/ Aktuálny Cenník na rok 2015 – Laboratory Service for doping Samples 2015
2/ WADA Technical Document for Sport Specific Analysis – TD 2014SSA

8.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk,  jej východiská budú priebežne prezentované na pracovných stretnutiach zameraných  na aktualizáciu a rozvoj Národného antidopingového programu. 

Bratislava, 

Vypracovali: 	Žaneta Csáderová,  Slavomír Širokay 

Súhlasíme so zverejnením správy na webovej stránke Antidopingovej agentúry SR.

							Schválil: